Robert Hernández: "Al Campus ADT prima l'esport, la convivència, la familiaritat i les iniciatives socials" | La Voz de Poniente\nRobert Hernández: “Al Campus ADT prima l’esport, la convivència, la familiaritat i les iniciatives socials”\nSe celebra el 35è aniversari del campus d’estiu de l’Associació Deportiva Torreforta\n28/06/2019 Ernest Vidal Barrios, Deportes, Noticias, Torreforta\tUn comentario\nRobert Hernández atèn a La Voz de Poniente a la seu de l’Associació Deportiva Torreforta (ADT), al pavelló Riu Clar, un pavelló que enguany ha viscut moltes alegries, però també algunes decepcions. Robert Hernández és el primer que s’alegra per les victòries i es dol pels mals resultats, però ha après, de l’experiència al front de l’ADT, a no deixar-se endur per l’eufòria i tampoc pel desànim.\nEl president de l’ADT és principalment un home serè, treballador infatigable, coneixedor del club que presideix des del 2004, ple d’idees per fer-lo créixer i d’envejable energia per tirar endavant una entitat que tot just acaba d’encetar el Campus ADT 2019.\nL’Associació Deportiva Torreforta organitza el Campus ADT cada estiu ininterrompudament des de 1984, amb una nutrida participació de nens, nenes i joves entusiastes del bàsquet i de l’esport, convivint durant unes setmanes al Complex Educatiu de Tarragona (enguany del 25 de juny al 12 de juliol), amb la potent motivació de passar-ho bé.\nRobert, quin còmput faries de la temporada 2018-2019, a nivell global?\nCrec que hem d’estar molt contents. Si traguéssim el primer equip, esportivament parlant qualificaria la temporada d’excel·lent. Hem tingut vint equips, feia molts anys que no en teníem tants. Ens hem classificat per tres finals a quatre, en les categories cadet masculí, cadet femení i infantil femení. És una gran fita que en el nostre nivell estem entre els quatre millors de la província. I a nivell femení hem aconseguit un ascens, després de començar més seriosament fa tres anys.\nAl llarg de la temporada, al primer equip no se l’ha vist gaire en condicions de competir…\nÉs cert que la nota menys agradable enguany ha estat la relacionada amb el primer equip. A base de lesions, de sancions, etcètera, hem tingut molts problemes. Ens hem vist abocats a un descens massa prematur, perquè des de la meitat de la primera volta ja anaven molt malament, la qual cosa ens ha obligat a estirar de gent molt jove i possiblement tot plegat ens ha condemnat a baixar de categoria.\nFa poc heu celebrat el fi de temporada…\nSí, aquest 15 de juny. Quasi catorze hores de fer activitats, de partits entre pares i mares; entre pares, mares i nens; entre els jugadors del club. Hem aplegat 320 persones en una barbacoa popular. I a més, aprofitem per donar els premis als qui han aconseguit algun tipus de classificació meritòria.\nDevíeu aconseguir un ambient agradable.\nSí. Sobretot ens permet unir la família ADT, en què es junten des del sènior més gran fins el nen més petit, i això fa molt de caliu. Procurem que tothom en la barbacoa tingui el seu menjar, que els musulmans tinguin carn que no sigui de porc, els celíacs també i enguany hem incorporat una barbacoa vegetariana, perquè ningú es pogués quedar sense venir al sopar.\nFa uns anys que funciona, com va començar tot?\nLa vam començar fa tres anys. No sabíem ben bé què fer, la gent econòmicament tampoc es podia permetre grans events; a més, la normativa no ens permet usar les nostres instal·lacions cobertes per fer certes festes i activitats. Vam pensar que aquí al costat que hi havia un pati, el vam acondicionar el primer any, fent una barbacoa popular i això ha desencadenat el que avui és la festa de la cloenda.\nL’esperit de fer pinya està també present en el Campus ADT? Quanta gent de club hi participa?\nQuasi tothom, la gran majoria que està en l’edat –clar, els grans, no–. Enguany celebrem el 35è aniversari del Campus. El club celebra d’aquí dos anys el seu 40è aniversari i això significa que el segon o tercer any de vida del club ja vam començar a fer el Campus.\nQuines vivències recordes d’aquells principis?\nJo el recordo d’una forma molt personal. Els fèiem a la plaça Primer de Maig, nom que ara porta la nostra fundació, la Fundació Primer de Maig. Recordo perfectament que es feia anant al bar del centre social; anàvem a buscar unes caixes de cerveses, que fèiem servir per delimitar el camp; en aquell moment no hi havia conos ni els vestidors que hi ha ara. I ho recordo d’una forma molt gratificant. Aquell any, el Campus aglutinava unes 25 o 30 persones. Enguany arribarem sobre els 200 participants, aproximadament.\nQuin canvi, no?\nAl final, el concepte ha canviat. És cert que des de la plaça Primer de Maig ens vam endur el Campus al Complex Educatiu –a dia d’avui encara es fa allà. I el format de campus també ha canviat: abans era de dues setmanes, ara és de tres setmanes. I en 35 anys, hem passat diverses etapes, primer només fèiem basquet, després multiesports (futbol, rugby, patinatge, etcètera) i ara tornarem a fer només bàsquet o iniciació al bàsquet. Pretenem enfocar el Campus de cara a la nostra activitat, encara que els nens petits treballaran multiesports.\nEl Complex Educatiu es consolida doncs com la ubicació idònia…\nSí, el Complex Educatiu ha millorat, encara que són instal·lacions que es podrien dinamitzar més. Crec que el Complex Educatiu és paradisíac per fer moltes activitats, és un lloc on tens natura, activitats esportives i fins i tot els darrers anys han incorporat la piscina. És un lloc impensable, que no pots imaginar-te que estigui a tres quilòmetres de Ponent.\nEn la teva opinió, què aporta als monitors voluntaris la participació en el Campus?\nHi ha molts nens i nenes que quan porten anys venint al Campus, entenen que el seu següent pas és ser-ne monitor. Perquè avui el Campus ADT és una marca. Un dia fa un parell d’anys vaig calcular que havien passat entre 4.000 i 5.000 persones pel Campus ADT. La gran majoria de voluntaris i voluntàries monitors que avui dia estan al Campus n’han estat participants.\nAquestes xifres parlen d’una trajectòria exitosa del Campus ADT, seria aquesta la principal atracció per al monitor?\nEl Campus és aquella activitat que a tu t’agrada; t’agrada la comunicació amb els nens i les nenes i sobretot el fet de que ho tens tot molt concentrat durant aquestes tres setmanes. Hi ha monitors que s’ho passen millor encara que alguns participants.\nSegueixen obertes les inscripcions, Robert?\nSí. Aquesta setmana és la darrera per apuntar-se, encara que com que actualment fem el Campus en tres setmanes, a la primera setmana els interessats encara es poden apuntar a les dues següents. Així, el període d’inscripcions es tanca ara a finals de juny.\nQuè proposa el Campus ADT als nens i joves participants?\nDiria que el Campus és l’activitat que més reconforta a aquests nens i nenes quan vénen a participar. Una activitat en la que els nens agafen l’autobús; van cap a un lloc que per a ells al principi és del tot desconegut; es troben en una ciutat petita, que per extensió és molt gran, en la que tens camps de bàsquet, piscines, camps de gespa, bosc, un menjador on la gent menja bé –és de les coses que més puntuació obté en les enquestes–. Ells allà es troben a la seva mida. Conforme van passant els dies, els participants guanyen noves amistats.\nQuins són els trets distintius del Campus ADT?\nHi ha qui em diu: “Sou dels pocs campus en què tothom vesteix igual”. I jo sempre responc que quan vas al Campus ADT t’és igual els calers que tinguis, com de la religió que siguis, o d’on vinguis. Tothom vesteix igual, tothom té les mateixes activitats, els mateixos monitors, i tothom es troba en una situació diferent. No és la pròpia acadèmica, en la que han de seguir unes regles diferents. Aquí hi ha regles, però el que prima és l’esport, la convivència, la familiaritat i sobretot un tema molt social. En els darrers anys fins i tot hem ajudat a la fundació Mare Terra a netejar platges, perquè aquests nens i nenes continuïn formant-se com persones.\nQuan els pares deixen la filla o el fill a l’ADT, què esperen que aprengui?\nEl que esperen que aprenguin, com a mínim, és bàsquet, a això ens dediquem. I dins del bàsquet som capaços de transmetre altres valors, com la serietat, el treball, la responsabilitat. Però sobretot destacaria la qüestió familiar: aquí tenim la gran sort que tots els equips de l’ADT, petits i grans, tots juguen al mateix pavelló de Riu Clar. Això comporta que la gent se senti com a casa. A més, hem estat capaços d’anar dotant el club de totes les eines necessàries, com les sales d’estudi, les sales d’esbarjo, per als nens i nenes.\nCom aconsegueix l’ADT transmetre aquests valors de què parles?\nEls valors que inculquem no són fàcils, però tenim la gran sort de que vénen aquí d’alguna manera perquè volen i això ens ajuda a treballar la responsabilitat, que possiblement a casa o als centres docents sigui més complexe. Cadascú té el seu espai, el seu vestidor, les seves pilotes, la seva responsabilitat de canviar-se les sabates, de dutxar-se al final de l’entrenament, etcètera. I és un plus que possiblement en altres tipus d’esports –no diré de clubs, que alguns sí que ho fan– això és més difícil. El bàsquet és un esport de conjunt… al vestidor tenim el lema “no he conegut mai un jugador que guanyés tot sol a un equip”. Tots aquests valors són els que ells han d’anar desenvolupant.\n(Fotos: Facebook AD Torreforta)\n02/07/2019 at 21:14\nBona feina la feta pel Robert Hernández i la seva Junta Directiva. Ànim i força.


cursos « Connectats a l’Eixample\nEnsenyament, General, Nivell de suficiència, Nivell intermedi\nVoleu venir a parlar de sèries?\nUn dia fent castells\nEl passat 12 de maig, els integrants del curs Intermedi 2 vam participar en el taller d’introducció als castells a la seu de la colla dels barris del Poble-sec i Sant Antoni (més coneguda amb el nom de Can Bandarra), situada al carrer Blesa número 7. Allà ens van explicar la seva història, les diverses parts del castell, els tipus de construccions, la roba, les qüestions de seguretat, etc.\nA més de la part teòrica, també vam poder participar en un dels seus assaigs, que va despertar l’afició en un dels nostres companys.\nUs animen a conèixer aquest Patrimoni Cultural Immaterial de la Humanitat!\nText d’Ana Isabel Márquez Novales, alumna d’I2.\nNova sessió del Club de lectura amb l’obra Maurice o la cabana del pescador\nAquest dijous, 28 d’abril, a les 19 h, farem una nova sessió del Club de lectura a la biblioteca Sagrada Família, on parlarem sobre una de les obres més desconegudes de l’autora Mary Shelley: Maurice o la cabana del pescador.\nAprofundirem sobre aspectes com la bondat de l’ésser humà, que també es troba a la seva obra més coneguda: Frankenstein.\nLes alumnes d’un curs inicial van visitar l’Associació de Veïns del barri de Sant Antoni. Era una visita a les cosidores, les quals els van mostrar els seus treballs de puntes de coixí, labor de retalls (patchwork) i altres labors de confecció. Van tenir la presència de BTV, que van emetre la notícia als informatius de dijous dia 7 al vespre. Les alumnes es van mostrar interessades en tot moment i fins i tot algunes van afirmar que hi anirien un cop per setmana per col·laborar amb les cosidores.\ncommemoracions, cursos, Exposicions\nLes onomatopeies en el dia de la llengua materna\nAmb motiu del dia de la llengua materna, la Delegació de l’Eixample ha convidat els seus alumnes a penjar onomatopeies d’animals escrites amb la seva llengua. Aquesta activitat ha donat com a resultat un mosaic ple de sons divertits i curiosos com el kukurrukuru del gall en eusquera, el ribbit ribbit de la granota en anglès, el gav gav del gos en rus o el mjay del gat en serbi.\nD’aquesta manera els alumnes han tingut ocasió de conèixer la diversitat lingüística a partir d’un element comú com ara les onomatopeies dels animals.\nAquest matí l’alumnat d’un grup de Bàsic 2 ha gaudit d’una sessió de joc molt divertida. Han pogut treballar la llengua d’una manera diferent, més lúdica i distesa. Han pogut jugar una estona a l’Alles Trolli, l’Ikonikus, al Letter Roll i a l’Story Cubes.\nExposicions, General, Nivell de suficiència, Sortides fora de l'aula\nUn grup de Suficiència 1 visita la Pedrera\nPrimer dia de desembre. Tothom arriba puntual a la porta principal de la Casa Milà. Després d’una mirada ràpida a la façana, entrem. La guia ens fa una explicació plena de detalls sobre la família Milà: fan un encàrrec al mestre Gaudí perquè volen una casa per viure-hi. La família viurà al pis principal. Un espai d’uns mil metres quadrats. La resta de pisos seran de lloguer.\nSeguidament, pugem al terrat i ens quedem bocabadats contemplant la coberta carregada de perfils sinuosos, finestres i estranyes xemeneies amb forma de guerrers. Et fa reflexionar el fet que a part de l’estètica tinguin una finalitat tan utilitària com la ventilació o sortida de fums de l’edifici.\nA continuació baixem a les golfes. Una munió d’arcs se’ns presenta davant dels ulls. L’espectacle és fascinant. La llum i l’aire penetren per petits finestrons, la finalitat pràctica dels quals era assecar la roba de la bugaderia. Al bell mig del passadís, una maqueta de la Pedrera ens permet fer un repàs del que hem vist. La guia aprofita la parada per explicar-nos detalls del mestre Gaudí: la religiositat que impregnava les seves obres, la natura que l’inspirava i els sistemes mecànics que emprava per aconseguir uns resultats tan peculiars.\nCom a cloenda de la sortida visitem un pis de l’edifici que encara conserva l’estructura, mobles, materials i detalls de principis del segle vint, en ple Modernisme.\nMaria Rosa Carabasa, alumna del curs Suficiència 1\ncatalà a taula, cursos, recursos\nRecursos del blog del SAFD\nSortida a la UB\nEl passat 10 de desembre, un grup d’lntermedi 2 de la delegació va anar a fer una visita a la Universitat de Barcelona. El guia els va ensenyar algunes sales de l’edifici històric i els va explicar la història de la Universitat. Com podeu veure, a tothom li va agradar molt.\nEnsenyament, General, Sortides fora de l'aula\nAlumnes de l’Eixample visiten les instal·lacions de Catalunya Ràdio\nDivendres passat un grup d’alumnes va anar a veure l’edifici de Catalunya Ràdio. Durant la visita van tenir ocasió de conèixer com es retransmeten i s’elaboren els diferents programes, fins al punt que no només van poder fer una sessió pràctica on ells mateixos feien de periodistes sinó que també van poder participar en el programa ‘La vida’, de la Sílvia Cóppulo.\nPodeu tornar a sentir la participació dels alumnes al programa, al minut 20,57.\nVisita a la UB\nEl dia 11 de novembre, un grup d’Intermedi 1 de dilluns i dimecres al matí va acabar el curs fent una visita guiada a la Universitat de Barcelona (Gran Via, 585). Hi van assistir una quinzena de persones. El guia els en va explicar la història amb tot luxe de detalls. Van visitar sales com el paranimf i la biblioteca, amb documents que daten del segle XV. Els va agradar molt.\ncursos, restauració, sortides fora de l'aula\nEl dimecres 7 d’octubre els estudiants del curs Bàsic 2 vam viure una lliçó de català molt especial i, sobretot, estimulant de debò per al nostre paladar: ens va fer d’aula singular el Mercat de la Concepció, que, juntament amb molts altres de la ciutat, representa el patrimoni històric i cultural dels antics mercats de barri i de plaça de poble. Havent entrat, ens va impressionar l’elegant estructura modernista d’arcs de ferro i vidre que omple de llum l’espai. Es tracta d’una obra de l’arquitecte Rovira i Trias, que es va construir l’any 1888 i que s’ha inclòs a la Ruta del Modernisme. Per tant, anar a comprar a aquest mercat vol dir al mateix temps fer un tomb per un conjunt d’art i tradició. Tot això, sense oblidar-se del gust i de l’atractiu del menjar més típic, no només català, sinó de tot arreu del món. Per exemple, hi podem trobar tota mena de pomes, fruita exòtica i fins i tot bacallà d’Islàndia.\nUna visita a la fruiteria ens va fer descobrir les delícies del temps, com els bolets, la història del Patufet a la panxa del bou i alguns significats menys oficials dels noms de les verdures… La parada de l’aviram és un paradís per a l’àvia que vulgui aviciar el nebot amb els records del corral de les antigues masies, ja que hi troba filets i cuixes de pollastre, carn de gall dindi i de conill i, és clar, la més variada quantitat d’ous. Segur que aquesta àvia catalana sap molt bé que no hi ha cap diferència entre l’ou de la gallina marró i de la blanca, que fa molt temps era típica a Catalunya. Quina impressió, en canvi, a la parada de la peixateria!, on van acollir-nos peixos de totes formes, amb ulls grans i unes cues que ens fan saber si són blaus o blancs.\nFinalment, després de tant menjar amb els ulls els productes que hi havia a cada parada (quin sabor deu tenir el pernil ibèric menys barat!), va arribar el moment d’una petita degustació de suc natural de fruita, mentre ens desplegaven unes receptes nadalenques que semblaven molt interessants i gustoses.\nQuè més es pot dir? Tornarem al mercat al desembre!, per preparar plats exquisits i meravellar els nostres amics amb un dinar de Nadal que els ompli com galls dindi molt satisfets!\nText de Stefano Restelli, alumne del curs Bàsic 2.\nActivitats regulars, Ensenyament, General\nNoves sessions puntuals i grups de conversa\nDel 23 d’octubre al 6 de novembre (divendres)\nDe 9 a 11 h (Nivell d’accés: I1)\nDel 23 d’octubre al 13 de novembre (divendres)\nD’11.30 a 13.30 h (Nivell d’accés: I1)\nDel 27 de novembre al 18 de desembre (divendres)\nDe 9 a 11 h (Nivell d’accés: I3)\nDel 13 d’octubre al 10 de novembre (dimarts)\nDe 16 a 18 h (Nivell d’accés: B3 – E3)\nDel 9 d’octubre al 18 de desembre (divendres)\nDe 10 a 12 h (Nivell d’accés: I1)\nUs hi podeu inscriure a la Delegació de l’Eixample o bé a qualsevol altra delegació del CNL de Barcelona:\nComiat a la Pedrera\nAhir dilluns 15 de juny, un grup de Suficiència 3 va anar a fer una visita guiada per la Pedrera com a celebració de final de curs. El més especial d’aquesta sortida és que algunes persones d’aquest curs han estat aprenent català juntes des de fa dos anys. La majoria va començar a l’Intermedi 1 i, fins i tot, algunes ja van compartir un curs d’elemental.\nLa visita va durar dues hores i el que més els va captar l’atenció va ser els poms ergonòmics de les portes; la terrassa, plena de badalots que semblen gegants, i el pis totalment moblat i decorat.\nCom podeu veure, va ser un comiat molt emotiu.\nCinema en català, General, Sortides fora de l'aula, trobades amb autors\ncinema en català, cursos, sortides fora de l'aula\nDocumental i cinefòrum amb el director\nEl 7 de maig el curs de català S2 vam anar a veure un documental sobre la vida del reconegut actor Jordi Dauder.\nJordi Dauder o la dualitat de l’existència\nJordi Dauder va morir el 16 de setembre de 2011. Uns mesos abans el seu amic, i director, Antoni Verdaguer va filmar un documental: Jordi Dauder, la revolució pendent, sobre la vida i les idees que durant tota l’existència van acompanyar en Jordi Dauder.\nL’actor va néixer durant la Guerra Civil i aquest fet va marcar tota la seva trajectòria política, la seva ideologia d’esquerres i, fins i tot, el seu radicalisme: era trotskista. En paraules d’en Jordi: “La meva mare va ser la Guerra Civil… la tinc aquí (assenyalant el cap) i no hi ha manera de desfer-se’n.”\nNo ens ha de sorprendre que la seva vida, en comptes d’estar marcada per la trajectòria professional o per l’amor de la família, per exemple, estigués guiada per les revolucions que s’han anat esdevenint al llarg de tot el segle XX i a principis del XXI: la Guerra Civil, el Maig francès, la transició, la caiguda del mur de Berlín o el moviment dels indignats. El seu gran anhel: “Em faltaria, com a mínim, que una vegada guanyéssim.”\nCrida l’atenció la importància que té per a ell que tothom sàpiga quines són les seves idees, inclús arriba a pensar que la seva professió ha de servir com a plataforma per donar a conèixer aquestes idees radicals i, fins i tot, per actuar contra el que considera injust. D’altra banda, s’encarrega d’ocultar gairebé de manera malaltissa la vida personal. Va haver-hi una frase respecte d’això que en demostra no només la sinceritat, sinó aquesta dualitat que era la seva vida. Quan l’Antoni li va preguntar si estava content de la seva trajectòria, ell va respondre: “De la meva trajectòria sí; de la meva quotidianitat, no. El teu comportament quotidià no és exactament el reflex de les idees que estàs defensant.” És a dir, se sentia molt més còmode en el terreny de les idees, però en l’àmbit personal s’adonava que havia fracassat.\nText d’Anabel Frutos Gómez, alumna del curs Suficiència 2\nEl gust de cuinar en català\nSi no ho veieu bé, podeu obrir el cartell en PDF.\nActivitats regulars, Sortides fora de l'aula\nNoves activitats per a la setmana de Sant Jordi\nEl CNL de Barcelona ha organitzat una sèrie d’activitats per a aquest mes amb el nom d’Abril Cultural.\nPodeu consultar l’oferta d’activitats a l’agenda del CNL de Barcelona o a la nostra nova pestanya d’activitats, en què us destaquem les propostes per a la setmana de Sant Jordi.\nPer apuntar-vos-hi, només cal que ho feu saber al professorat, a la secretaria de la vostra delegació o bé que truqueu a un d’aquests dos números de telèfon:\n902 075 060\n93 342 80 80\nGeneral, Sortides fora de l'aula\nEl passat 23 de març els alumnes del CE de la delegació van visitar la universitat com a colofó i tancament del seu curs.\nTot i que no van poder visitar les parts nobles de l’edifici, el guia els va dur al paranimf, als jardins i a la biblioteca, on van poder veure la gran quantitat de llibres de totes les èpoques de què gaudeix.\nVa ser una sortida interessant i una molt bona manera d’acabar aquest curs.\nDimecres passat, 25 de març, un grup de Suficiència 2 va visitar l’Ajuntament de Barcelona per celebrar l’últim dia del curs.\nEls en va agradar molt el pati, l’escala d’honor, la galeria gòtica, l’escala negra i, sobretot, els tres salons:\nEl Saló de Cent, on van poder veure els mosaics amb dibuixos dels diferents gremis (ferrers, forners…), l’escut de la ciutat, i els ratpenats de les làmpades. Diu la llegenda que Jaume I va somiar que un ratpenat li deia on era l’enemic i després va comprovar que ho havia encertat.\nEl Saló de la Reina Regent destaca per la forma d’hemicicle i la cobertura amb una semicúpula. Hi ha una escultura de santa Eulàlia, màrtir i antiga patrona de Barcelona, i una de sant Jordi. Ara bé, els alumnes no s’hi van poder estar gaire estona perquè al cap de 5 minuts s’hi havia de fer un ple extraordinari.\nEl Saló de les Cròniques havia de destinar-se en un principi a celebrar-hi els balls, però finalment no va ser així. La decoració dels murs és de Josep Maria Sert, que es va documentar per mitjà de les cròniques de Ramon Muntaner i Bernat Desclot per pintar, sobre roba, l’expedició de Roger de Flor a l’Orient al segle XIV. Als alumnes els va sorprendre molt l’extraordinari joc de llums i ombres, ja que les pintures els van semblar, fins i tot, precursores de les projeccions en tres dimensions actuals.\nEl passat dia 23 de març un grup d’intermedi 2 va fer una vista guiada a l’edifici històric de la Universitat de Barcelona. El guia, el Lluís, els en va explicar la història amb tot luxe de detalls. En van visitar principalment el paranimf i la biblioteca, que conté llibres tan antics com els incunables; ara bé, com que estava plena d’alumnat mot atrafegat, no van poder-s’hi entretenir gaire.\ncommemoracions, cursos, Exposicions, festes\nDia Mundial de la Poesia 2015 al CNL de Barcelona\nCom ja és tradicional, el CNL de Barcelona organitza diversos actes amb motiu del Dia Mundial de la Poesia, una iniciativa de la Unesco que a Catalunya impulsa la Institució de les Lletres Catalanes, a la qual s’hi afageix el Consorci per a la Normalització Lingüística. Aquí teniu les activitats previstes per a aquest any. Us animem a participar-hi!\nAquest any a la delegació de l’Eixample hem deixat tot el suro de l’entrada “despullat” per tal que pugueu penjar-hi poemes que us agradin, ja siguin escrits per vosaltres o bé per qualsevol autor. Us animem que els pengeu donant-los als professors o bé demanant el material necessari a l’administració o els conserges del centre. I també que feu l’intent de traduir-los o, si més no, explicar-nos una mica què volen transmetre i perquè els heu triat, si us ve de gust.\nA banda d’això el CNLB fa altres activitats a les quals us animem que assistiu si us agrada la poesia:\nLectura pública de poemes\nA l’Espai Avinyó – Llengua i Cultura (C. Avinyó 52) es farà una lectura pública de poemes en diverses llengües el dimecres 25 de març a partir de les 18.30 h. Les persones que hi vulguin participar han de fer el següent:\n– Triar un poema breu, o un fragment, en la llengua que vulguin. Fins i tot, pot ser un poema de creació pròpia.\n– Llegir-lo en veu alta a l’Espai Avinyó – Llengua i Cultura.\nPer a més informació i per a reservar hora per llegir, hom pot adreçar-se al punt d’informació més proper del CNL o trucar al 934 127 224.\nMostres de poemes\nAl mateix Espai Avinyó – Llengua i Cultura es podrà veure, entre el 23 i el 27 de març, Un mar de versos, una mostra de poemes aportat per l’alumnat dels cursos de català.\nA la delegació de Gràcia – Sarrià-Sant Gervasi, la mostra de poemes de l’alumnat, també de collita pròpia, té el nom de Poeta per un dia, i s’exposarà al vestíbul del 16 al 27 de març.\nTrobada amb la poeta Sònia Moll\nLa delegació de Sant Andreu del CNL organitza el 18 de març a les 10 h una trobada amb la poeta Sònia Moll en què l’autora llegirà fragments de la seva obra en prosa poètica Creixen malgrat tot les tulipes i conversarà amb assistents sobre la creació literària.\nLa delegació d’Horta – Guinardó organitza un esmorzar poètic el 24 de març a les 11 h, un acte en què conflueixen la gastronomia, la poesia i la música.\nEls alumnes d’un Intermedi 1 i d’un Intermedi 2 van poder gaudir d’una visita guiada al Parlament de Catalunya dimarts passat 3 de març. La visita els va resultar molt interessant, s’ho vam passar molt bé i van aprendre moltes coses sobre aquest espai tan important del passat, del present i del futur per als ciutadans de Catalunya. Aquí els veieu inspeccionant l’hemicicle.\nEl passat dia 2 de febrer, un grup de suficiència 2 va fer una vista guiada a l’edifici històric de la Universitat de Barcelona. El guia, en Ramon, els en va explicar la història amb tot luxe de detalls. Van visitar sales com el paranimf i la biblioteca, amb documents que daten del segle XV. L’anècdota que més els va sorprendre va ser descobrir que la soprano Victòria dels Àngels havia viscut en aquest edifici, i fins i tot s’hi va casar, ja que el seu pare havia estat bidell de la UB.\nkey surgical en Música\n여자자위 en Som punt de trobada\nSM카지노 en Música\nmajtki en Establiments col·laboradors


Els maristes indemnitzaran víctimes d'abusos sexuals | NacióDigital\nper NacióDigital , 10 de febrer de 2020 a les 23:17 |\nManuel Barbero, pare d'una de les víctimes, atentent els mitjans de comunicació | ACN\nLa institució religiosa dels maristes indemnitzarà alumnes víctimes d'abusos sexuals en alguns dels col·legis que gestiona, segons ha avançat El Periódico i ha pogut confirmar l'ACN. Els responsables de l'ordre han signat un acord amb l'associació Mans Petites, creada per Manuel Barbero, pare d'una de les víctimes. La comissió de reparació s'ha creat aquest dilluns davant de notari.\nL'escàndol destapat pel rotatiu barceloní ha acumulat 51 denúncies policials contra 18 docents, dels quals 12 germans religiosos, 5 professors seglars i 1 monitor de menjador de col·legis de Barcelona, Badalona, Mataró i Lleida. A banda, la investigació periodística va determinar un nombre similar de presumptes afectats que no van presentar denúncia.\nSegons indica el diari, és la primera vegada que un orde religiós accepta indemnitzar econòmicament les víctimes dels abusos sexuals soferts en les instal·lacions que gestiona sense que hi hagi una ordre judicial que hi obliga.\nLa comissió de reparació estarà integrada per professionals independents, dins dels quals n'hi haurà almenys un designat per la congregació i un altre que decidirà Mans Petites, l'entitat creada pel pare de la primera víctima que va sorgir a la llum. Entrevistarà les 31 presumptes víctimes que han contactat amb ell per avaluar si els fets que denuncien i les seqüeles que presenten són plausibles.\nUn cop superat aquest tràmit es decidirà la indemnització. Es prendrà com a barem les sentències per abusos sexuals dictades per la justícia espanyola en l'època recent. Precisament una d'aquestes sentències és la de l'Audiència de Barcelona contra Joaquim Benítez, el professor que va abusar del fill de Barbero, entre d'altres alumnes. L'Audiència va sentenciar 21 anys de presó per al docent, així com indemnitzacions de 60.000 euros per als abusos més greus i de 10.000 per als més lleus.\nBarcelona, Societat, víctimes, abusos sexuals, indemnització, cas maristes


Va de teca: Peix amb samfaina\nPeix amb samfaina\nUn plat que m'agrada moltissim ja des de ben petita és la samfaina. Normalment sol acompanyar el bacallà, però també la podem trobar com a guarnició en carns i altres peixos. En aquest cas jo la vaig menjar amb lluça fregida. Anem a veure'n la recepta:\n1 pot de tomàquet natural de 250 ml\n1 esbergínia mitjana\nAgafem totes les verdures, les rentem ben netes i les pelem. Tallem a daus petits l'esbergínia i el carabassó i les posem en una paella a fregir amb un bon raig d'oli. La ceba la tallem a tires fines que quedi ben caramelitzada.Tot seguit i tirem el tomàquet perquè també es vagi fregint i reduint.\nHo anem coent a foc lent. Ho salpebrem al nostre gust i ja ho tenim!\nEn aquesta ocasió ha molt ben acompanyat algunes lluces fresques que les hem fet així:\nMig kilo de lluces\nRentem les lluces ben netes sota l'aixeta. Les deixem escórrer i les disposem sobre paper de cuina absorbent per tal que no ens hi queda gens d'aigua.\nLi traiem el cap i la cua i les obrim per treure-li l'espina del mig i si en queda alguna pels costats també.\nParal.lelament agafem una paella hi posem oli fins a la meitat i l'escalfem.\nQuant l'oli ja estigui ben calent, passem les lluces per la farina i les fregim. Una vegada fregides les deixem reposar en paper absorbent perquè ens empapi l'excés d'oli que puguin haver agafat.\nI el resultat de tot plegat una meravella de dinar; Lluça fregida amb samfaina\nPublicat per Lídia a 16:40:00\nformatge (450) pa (287) xocolata (283) restaurants (200) amanida (116) cervesa (114) publicitat (114) pernil (105) pasta (93) gelat (83) croissant (73) pizza (68) coca (65) iogurt (58) arrós (54) hamburguesa (51) bacallà (50) llibres (46) croquetes (45) maionesa (35) canelons (27) mexicà (25) truita (23) calamars romana (22) Firatast (21) braves (20) Magret d'ànec (17) brunyols (17) castanya (17) coulant (17) crepe (17) Acústica (15) Tailandia (15) Premi (13) coctail (12) kebab (12) barbacoa (11) turró (11) Fira Menjars del Món (10) calçotada (9) pannini (7) galettes (5) König (4) granissat (4) carbonara (3) casament (3) Mallorca (2) Mèxic (2) Rússia (2) salidou (2) Bretonne (1) Moscou (1)\nAcadèmia d'idiomes LCF KIDS CLUB SPAIN\nNou col.laborador al blog: Teterum\nTriangles cruixents d'espinacs i formatge de cabra\nL'esmorzar d'Insta Cassà\nXerrada sobre alimentació saludable\nAutoescola Gala i sorteig!\nBrou de pollastre i verdures\nL'esmorzar d'Insta l'Escala\nIndekove t'ofereix un desconte\nTriumvirat a l'Escala, el garum\nAniversari Tete al Càlid Cafè\nSanferbike: botigues especialitzades en bicicletes\nRestaurant El Setrill d'Or\nCoca amb oli de llimona i pinyons\nL'Ecocabàs canvia de dia\nPrepara't per a l'estiu!!!\nNou col.laborador: Nocilla\nNova botiga On-line Indekove


La Fundació Vidal i Barraquer celebra el seu 50 aniversari / URL – Lo Campus diari\nLa Fundació Vidal i Barraquer celebra el seu 50 aniversari / URL\nEl divendres 7 de febrer, de 9 h a 17.30 h, tindrà lloc la jornada anual de la Fundació Vidal i Barraquer-URL, que coincideix amb els 50 anys de la seva creació.\nLa trobada, organitzada per la Fundació Vidal i Barraquer (FVB) – Universitat Ramon Llull (URL), tractarà sobre “El model biopsicosocial: reptes i oportunitats. Debat sobre el model, propostes i revisió d’experiències que han reeixit” i tindrà lloc a l’Auditori CaixaForum del Centre Social i Cultural de l’Obra social “la caixa” (Av. Francesc Ferrer i Guàrdia, 6-8. Barcelona).\nLa inauguració comptarà amb la participació del rector de la Universitat Ramon Llull, Josep M. Garrell; el president del Patronat de la Fundació Vidal i Barraquer, Ramon M. Nogués; i el director general de la FVB, Manuel Romero.\nDurant la jornada hi haurà dues taules rodones: “Les oportunitats del model biopsicosiocial” i “Aplicacions del model a la clínica”. Alhora, tindran lloc dues conferències destacades. La primera, “El model bio-psico-social: els reptes”, a càrrec d’Hugo Bleichmar, i la segona, “El diagnòstic en el model bio-psico-social”, a càrrec de Jorge Tizón.\nL’acte el clausurarà el conseller del Departament de Justícia, Germà Gordó; i del cardenal arquebisbe de Barcelona, Lluís Martínez Sistach.♦\nEl Govern català inaugura el clúster de tecnologies de la salut, un sector amb 300 empreses i 3.600 ...\nBlanquerna Salut organitza una taula rodona sobre l'atenció d'infermeria a les presons / URL


Així és com evitar arguments polítics sobre el gall dindi de Thanksgiving. 2019\nAixí és com evitar arguments polítics sobre el gall dindi de Thanksgiving.\nNo hi ha aus de corral juguen aquestes vacances.\nAcció de gràcies pot ser fantàstic! La cuina fa olor increïble, la teva família és la millor per vestir-te i abraçar-te, pots veure futbol fins que els teus ulls cauen al sofà, agraeixes les coses i, el millor de tot, ÉS L’EXPOSICIÓ NACIONAL DEL GOS EN TV !!!!\nAquests són uns cadells molt grans.\nTot i això, hi ha un element que pot afegir tensions no desitjades a les vostres vacances tranquil·les.\nAlguns galls dindis d'Acció de gràcies no saben quan callar.\nPotser jugueu amb l’àvia Jenga mentre s’asseuen els nabius (jo no cuino molt, els nabius s’han de seure?). L’àvia treu amb cura el bloc central de la cinquena fila. Els teus ulls estan enfocats. Li tremola la mà, però ho aconseguirà.\n"Els blancs tindrien més poder polític si es traslladessin a les reserves!", Crida el gall dindi de Thanksgiving\nEls blocs de jenga cauen a terra.\nQuè dimoni gall dindi?\nLa vostra primera resposta pot ser assenyalar els errors del vostre gall dindi d'Acció de gràcies, però el gall dindi no diu incendi perquè vol tenir un debat legítim. Intenta tornar-te boig Si aprofundeix en les seves idees, no importa el bé que siguin els vostres punts, seguiu sent la persona que es troba sobre el gall dindi d'Acció de Gràcies explicant com funciona la votació.\nPodeu posar-lo al forn més tard i sentir-vos segur. No obstant això, la majoria de les estufes no estan insonoritzades.\nLa propera vegada que tu i el vostre pare us divertirem triturant les patates i ballant amb els Beach Boys. (No "Kokomo". Alguna cosa bona com "No seria bo") Llavors surt una veu del forn.\n“Sabeu què fa Barack Obama en acció de gràcies aquest any? Gatetet! "\nEn aquest moment, teniu dret a donar una puntada de peu a la porta del forn, però l’important que cal recordar és que no canvieu d’opinió sobre el gall d’indi de Thanksgiving.\nI més tard, quan li rosegueu la cama o li fixeu trossos de pit a la boca i el gall dindi murmura: "Sabíeu que els germans Koch van formar un exèrcit de nens de 6 anys per llançar magranes als migrants?" probablement vulgueu començar a cridar i colpejar el cap al plat.\nNo facis això!\nVaig prometre que ajudaria, oi?\nA les llars de tot Amèrica, les famílies lluitaran per passar unes vacances pacífiques i significatives, tot a causa d’aquests maleïts galls dindis de Thanksgiving. Hi ha una solució clara a tota aquesta debacle.\nUn plat de mongetes no ha acusat mai els mitjans de comunicació de transferir diners al programa nuclear nord-coreà per cobrir les cabines resultants.\nKale no afirma que Mike Pence sigui el seu propi bessó i que el veritable Mike Pence sigui detingut sota terra per Casey Affleck com a part d'una nova pel·lícula experimental.\nÉs possible que us agradi el gust, però quan convideu un gall dindi de Thanksgiving a casa, heu d’emprendre un llarg i lent viatge cap a la bogeria. I en tindrem prou amb la resta de l’any, oi?\nSé que rebré molts comentaris de galls dindi que afirmen ser #notallturkeys. No dic que tots els galls dindis siguin ximples polítics carregats de conspiració. Aquest article tracta específicament dels galls dindis d'Acció de Gràcies.\nBones vacances i gràcies per llegir! Sarah és una autònoma i pesketeer que existeix a Twitter, Instagram i Redbubble.\ncom s'utilitza l'anàlisi en una frasecom anomenar compostos de coordinaciócom comprar bitllets d'avió per a una altra personacom determinar la configuració de rs en la projecció de Fischercom saber si una funció és una funció polinòmicacom restaurar les dades a bluestackswarframe com trobar memòries cauamazon seller com obtenir impressions\nCom provar la qualitat d’un motor de cerca de comerç electrònicCom posar Bitcoin en perspectivaProves genètiques: com sabeu allò que no voleu saberCom construir un gasoducte per a inversors i obrir una ronda inicial: una guia pas a pasCom es pot construir un predictor multitarea d’edat i gènere mitjançant l’aprenentatge profund a TensorFlowCom comprar un metrònom al tauler de subhastesCom ser un pare que salva vides per a un nen que tingui problemes de malaltia mentalConverteix-te en Sexpert


Carta de serveis - Biblioteca i Informàtica (UPF)\nCarta de serveis/\nPosar a la teva disposició un codi d'identificació permanent a la xarxa per accedir a tots els serveis i recursos d'informació de la Universitat des de qualsevol ordinador d'ús comú, al cap de 24 hores de la sol·licitud (contracte, matrícula o autorització).\nPosar a la teva disposició una adreça de correu electrònic personal en un termini màxim de dos dies laborables a partir de la teva incorporació o sol·licitud, amb una capacitat mínima de 50 MB i accessible des de protocols segurs.*\nOferir un espai de disc en xarxa amb un mínim de 100 Mb accessible a través d'Internet i de manera permanent.*\nOferir atenció personalitzada presencial o telefònica per resoldre les teves necessitats d'informació bibliogràfica, acadèmica i d'extensió universitària, i atendre’t en un temps màxim d'espera de tres minuts, llevat de períodes de gran afluència derivats dels tràmits que genera la Universitat.\nTramitar les teves sol·licituds, incidències i consultes electròniques i informar-te’n en un termini màxim de dos dies laborables.\nProporcionar accés, a través de les guies temàtiques de la nostra web, a informació electrònica seleccionada i organitzada d'acord amb els àmbits temàtics de la docència i de la recerca de la Universitat, i revisar-les i actualitzar-les anualment.\nPosar a la teva disposició i publicar a l'Aula Global, a l'inici de cada trimestre, la bibliografia recomanada que s'hagi comunicat al personal bibliotecari amb una antelació mínima d'un mes.\nFer els tràmits de préstec de documents, de portàtils i d'altres materials en un temps màxim d'espera de tres minuts, llevat dels préstecs massius per a docència.\nInformar, diàriament, de dilluns a divendres, per correu electrònic, de la recepció dels documents que hàgiu sol·licitat (documents d'altres seus, reserves, préstecs interbibliotecaris, noves adquisicions).\nOferir com a mínim una sessió de formació bàsica per aprofitar els recursos i els serveis de la Biblioteca i d'Informàtica a tots els nous estudiants, al llarg del primer trimestre de la seva incorporació a la Universitat.\nFer difusió dels canvis o aturades programades dels nostres serveis, a través del Campus Global, de la pàgina web i amb rètols, amb una antelació mínima de tres dies laborables. En els altres casos, tan aviat com sigui possible.\nOferir, per part de tot el personal, un tracte professional i eficient que permeti un espai de comunicació agradable i entenedor entre l'usuari i el personal.\n* Per als estudiants de nou ingrés, el servei serà efectiu a partir del primer dia de curs.\nPer mesurar el grau d'acompliment dels nostres compromisos de servei, periòdicament recollim les dades necessàries per fer-ne el seguiment a través dels indicadors i fem enquestes de satisfacció entre els membres de la comunitat universitària de la UPF.


Qui bloqueja què? (Salvador Cardús)\nPedro Sánchez no ha mogut ni la parpella per desbloquejar la situació catalana\n4 min. 22/07/2019 18:46\nLa pèrdua de control es fa visible en la incapacitat de tenir una interpretació pròpia dels esdeveniments i en el fet de quedar atrapats en el punt de vista de l’adversari. Aquí mateix he mostrat, entre d’altres, com la victòria de l'1-O es convertia en derrota en acceptar dòcilment la idea que el referèndum era resultat d’una decisió “unilateral”, s’entén que per part catalana. S’oblidava, d’una banda, les peticions formals i reiterades durant cinc anys de poder fer un referèndum acordat i dins dels marges que la interpretació de la llei permetia. La veritable resposta unilateral sempre va ser la de l’estat espanyol. I això, des d’una òptica encara espanyola. Des d’una òptica autocentrada, si hi ha res que no sigui unilateral és fer un referèndum perquè els contraris a la secessió es puguin expressar en llibertat. Tanmateix, s’ha imposat la versió estatal, i hem acabat discutint entre nosaltres per si calia tornar o no a la unilateralitat, un fals dilema que ens torna a la cleda del pitjor autonomisme.\nAra, arran de la investidura del president del govern espanyol, ha tornat a passar exactament el mateix. El debat ha estat, i és, sobre si cal que els diputats independentistes bloquegin o no l’elecció del candidat. La inversió conceptual ens torna a fer perdedors, es faci el que es faci. Si es facilita l’elecció del candidat Pedro Sánchez a canvi de res serà una mostra de feblesa extraordinària just quan es tenia a la mà un dels pocs instruments de pressió a la vista. Però si es bloqueja, a part de quedar arrenglerats amb la dreta, d'abocar a unes noves eleccions espanyoles a les quals s’hauria d’acudir en no se sap en quines condicions, i de confrontar-se amb l’opinió d’una part dels presos polítics, l’espai polític independentista encara quedarà sumit en una divisió més gran. En qualsevol cas, i en el termini mitjà, sembla clar que ni el bloqueig ni el desbloqueig aportaran res de bo –ni de més dolent– a l’independentisme.\nOn és el parany, doncs? Una vegada més, en el fet d'acceptar que qui bloqueja o no són els independentistes. La veritat és que des que Pedro Sánchez ha estat al govern, durant la campanya electoral i l’actual interinatge, no ha mogut ni la parpella per desbloquejar la situació catalana. Tot el contrari, cada dia l’ha deixat més encastada. La repressió no ha cessat. No s’ha acabat la presó incondicional, ni s’ha permès l’exercici dels drets polítics dels presos o exiliats ara diputats. El Tribunal Constitucional ha seguit bloquejant lleis socials catalanes. S’obstaculitza la presència normal del català als jutjats, donant més valor en les oposicions a jutge a una llengua estrangera que a la pròpia del país. Se segueixen incomplint els compromisos pressupostaris d’inversió. S’amaga la greu incompetència dels serveis d’intel·ligència espanyols davant del 17-A… No acabaríem. En definitiva: qui és que bloqueja què?\nLa infàmia no sols és presentar l’independentisme com a intransigent, sinó també com a condescendent, quan de fet no se li ofereix cap sortida que no sigui la rendició, i sense cap senyal de magnanimitat sinó només de revenja. Torna a ser hora de recordar que tot això va començar com a reacció pel dèficit democràtic que va posar en evidència la negociació de l’Estatut i la sentència del Tribunal Constitucional. Abans que d’independència, això va de democràcia i de qui la té bloquejada.


Ana Julia confessa que va matar el nen després de donar-li un cop amb el mànec d'una destral\nHa confessat davant la Guàrdia Civil\nper Redacció dimarts, 13 de març 2018 - 16:28h | Actualitzat a 04/12/2018 12:20h\nAna Julia Quezada confessa que va matar Gabriel després de donar-li un cop amb el mànec d'una destral. Posteriorment el va ofegar tapant-li el nas i la boca, segons ha confessat davant la Guàrdia Civil. La dona de 43 anys ha contestat aquest dimarts a totes les preguntes dels agents després de més de dues hores d'interrogatori.\nSegons una de les advocades que l'assisteixen, la lletrada Beatriz Gámez, Ana Quezada està disposada a col·laborar, encara que «ha sigut la primera vegada» que els agents li han preguntat per això.\n«La declaració policial ha sigut avui, ahir només van ser dos registres», ha especificat la representant legal de l'arrestada. D'altra banda, Quezada els ha portat on va tirar la roba del nen. De moment, no han transcendit més detalls de la seva declaració.\nSegons diversos mitjans, els agents de la Guàrdia Civil van veure com el diumenge, 11 de març, l'acusada treia el cos sense vida de Gabriel d'un pou i el ficava dins del maleter del seu cotxe. Minuts després, la dona va ser detinguda, tot i que en aquell moment va negar haver matat el menor. En obrir el maleter, els agents van trovar el cadàver del menor sota una manta.\nL’últim adeu a Gabriel\nAquest dimarts al matí s’ha celebrat el funeral de Gabriel Cruz a la Catedral d’Almeria, on hi han acudit centenars de persones que han volgut donar l’últim adeu al menor de 8 anys que desapareixia el passat 27 de febrer, i donar el seu condol als pares del petit «peixet».\nTanmateix, ahir van ser més de 5.000 persones les que també van voler donar el seu més sentit condol a la família a la capella ardent que es va instal·lar al pati de llums de la Diputació Provincial d’Almeria.


L’interiorisme i l’art en general, es valora per les sensacions. No has de ser expert en art per SENTIR.\nÉs cert que per projectar cal una bona tècnica, experiència i professionalitat però el que primer perceb el client són un munt de sensacions que a mesura que va entrant en un espai irà desxifrant.\nLes sensacions són aquelles petites coses que et provoquen un pàlpit inesperat, que et fan sospirar quan entres a casa i sens que ja ets al teu lloc, a la teva llar. Les sensacions no entenen de disseny, no passen de moda, no t’aburreixen mai ja que no tenen més veritat o valor que la tú els hi dones.\nTambé crec que tothom transmet sensacions a través de la seva personalitat i aquesta s’ha de reflectir en el projecte. Aquest ha d’acabar reflectint l’essència de qui habitarà o utilitzarà aquell espai, perque aquest mimetisme és el que fa que una persona es senti realment còmode i part del conjunt.\nAixí doncs, un bon projecte ha de transmetre sensacions i sobretot, l’essència del seu propietari. Per això ha de tenir al seu voltant les coses que el faràn sentir especial i be, els petits detalls que ompliran de calidesa la seva llar, el seu espai.


Propòsits #04 – Buenos propósitos\nEls pioners no tenen límits\nLa innovació no coneix formes. I això ho saps bé, perquè de segur que més d’un cop has enxampat alguns dels teus alumnes copiant.\nIgual que avancen les noves tecnologies, hi ha mètodes nous de copiar, desenvolupats pels alumnes més enginyosos de la classe. Per això, el teu propòsit és ajudar-los a reconduir l’enginy, i així la seva pròxima gran idea t’alegrarà el dia.\nQuina ha estat la forma de copiar més enginyosa que has “pescat”?


Sinan Paixà (almirall) - Viquipèdia, l'enciclopèdia lliure\n21 desembre 1553 (Gregorià)\nMihrimah Sultan Mosque (en)\n← Sokollu Mehmet Paşa – Pialí Baixà →\nSinanüddin Yusuf Paixà o escurçat com a Sinan Paixà (+ 21 de desembre de 1553) fou un almirall otomà durant prop de 4 anys (1550-1553). Era germà del gran visir Damat Rüstem Paşa i fou succeït per Pialí Baixà. Era cunyat de Sultana Mihrimah, filla del sultà Solimà el Magnífic (casada amb el seu germà).\nNomenat com a Kapudan Paixà el 1550, Sinan Pasha i Turgut Reis van fer diverses expedicions a la Mediterrània cap a Itàlia i el nord d'Àfrica. Sinan no era un mariner expert però tenia el comandament, mentre Turgut era un subordinat però era un bon almirall i molt popular entre els mariners, i això va desfermar un conflicte entre els dos homes. Després de la conquesta otomana de Trípoli de Barbaria de 1551, la flota otomana va deixar a Sinan a la costa i va marxar amb Turgut Reis a la mar Tirrena i només volia acceptar a Turgut com a comandant, però aquest va rebutjar el motí i va ordenar el retorn. El sultà va ordenar a Sinan seguir els consells de Turgut del que apreciava el talent, però molts oficials preferien a Turgut com a comandant. Sinan és descrit com a megalòman que no escoltava els consells, opinions i queixes dels altres. Físicament se'l descriu com a alt i fort, guapo de cara i galant i sempre amable.\nVa morir el 21 de desembre de 1553 al seu palau a Istanbul, i fou enterrat al jardí de la mesquita de Mihrimah Sultan a Üsküdar, construïda per l'arquitecte Mimar Sinan. Havia fet construir una mesquita per a ell però no es va acabar a temps. Va deixar dues filles i un fill, però va fer hereva a Sultana Mihrimah.\nTomba a Üsküdar Arxivat 2007-09-28 a Wayback Machine. (turc)\nTurgut Reis i Sinan Pasha Arxivat 2012-05-10 at WebCite (turc)\nObtingut de «https://ca.wikipedia.org/w/index.php?title=Sinan_Paixà_(almirall)&oldid=27295583»\nLa pàgina va ser modificada per darrera vegada el 25 maig 2021 a les 03:04.


La població de la regió de Brussel·les està vinculada amb un dels jihadistes que van atemptar a París\n5 min. Brussel·les 16/11/2015 00:00\n651x366 El barri de Molenbeek és a pocs quilòmetres de la cèntrica Grand Place de Brussel·les i té un 30% de residents d’origen estranger. / EMMANUEL DUNAND / AFP El barri de Molenbeek és a pocs quilòmetres de la cèntrica Grand Place de Brussel·les i té un 30% de residents d’origen estranger. / EMMANUEL DUNAND / AFP\nMolenbeek significa, en flamenc, 'rierol d’un molí'. Un nom bucòlic per a una àrea on els espais verds són escassos i que antigament era ple de fàbriques. Molenbeek-Saint Jean és un municipi situat al nord-oest de Brussel·les i és on va viure, segons les investigacions, un dels terroristes que van perpetrar els atacs de divendres a París. Tres dels set detinguts a Bèlgica per presumptes vinculacions amb els atemptats són veïns de la zona.\nAquest municipi de la regió de Brussel·les, a la pràctica un barri de l'àrea de la capital, es la segona àrea més pobra i amb més densitat de població a la regió metropolitana: 95.000 persones viuen en poc més de cinc quilòmetres quadrats de territori. Una zona “oblidada” per les autoritats, tal com es queixen la majoria de veïns que volen parlar. Durant un temps, va ser una part vital de l’economia industrial belga, però a partir dels anys 60, després de la reconversió, la tendència pròspera del barri es va truncar i molta gent que depenia de la indústria va perdre la feina.\nAra mateix, Molenbeek és el barri amb la taxa d’atur més alta de Brussel·les, un 30,7%, tres vegades més que la mitjana nacional. Una xifra que es dispara quan es tracta del percentatge juvenil: el 41,6% dels joves no tenen feina. “Aquest és un dels problemes del barri, joves que no tenen res a fer i que es passen el dia al carrer”, reconeix Reda Caïb, conductor de tramvia a la capital belga, i originari de Molenbeek.\n“El problema és l’educació, el govern no fa res amb aquests joves”, es queixa M. Hermmans, una jubilada que viu al barri des de fa 25 anys, i que passeja el gos davant de la parada de metro d’Osseghem, on van atrapar tres sospitosos relacionats amb els atemptats de París. “És molt trist veure en què s’ha convertit el barri”, afegeix. Hermmans explica que quan hi va anar a viure hi havia més botigues i cines. No en va, Molenbeek és on va néixer el setè art a Bèlgica, ja que la primera pel·lícula, del 1912, es va rodar allà. “Però d’això ja no en queda res”.\nUn vigilant de la parada de metro d’Osseghem d’origen marroquí explica que el barri ha canviat sobretot els últims “cinc o sis anys”. “S’ha tornat un lloc per als radicals, abans s’hi podia viure millor”, reconeix. I tot i que diu que el barri sempre ha sigut multicultural, creu que això no és cap problema. Més aviat ho és l’oblit a què el govern el sotmet. Ho diu mentre l’estació és plena de fulles dels arbres, fins al punt que gairebé costa caminar-hi, en una imatge d’abandó inusual en altres parts de la ciutat.\n“Som un barri tranquil, no és un lloc de terroristes, perquè ells [els atacants jihadistes] no són veritables musulmans, són assassins”, defensa el Hachim, un veí que dissabte va viure de prop les operacions policials. Al carrer Dubois-Thorn es va localitzar un cotxe gris utilitzat suposadament pels terroristes i que havia sigut abandonat en aquesta zona.\nL’ombra de la sospita fa temps que plana sobre Molenbeek. No és la primera vegada que es relaciona aquest barri amb el jihadisme radical. Gairebé tots els últims atemptats han tingut algun tipus de lligam amb aquests carrers. Els cervells dels atemptats als trens de l’11-M a Madrid; l’autor de l’atac antisemita al Museu Jueu de Brussel·les, el maig del 2014; un dels terroristes que van irrompre a la redacció de 'Charlie Hebdo' el gener passat, Amedy Coulibaly, i Ayyoub al-Kahzzani, que va intentar atacar el tren d’alta velocitat Thalys a finals d’agost. Tots ells tenen un vincle comú: Molenbeek.\nPerò per què gairebé totes les pistes de les investigacions antiterroristes conduexien a aquest barri? Segons Françoise Schepmans, l’alcaldessa de la localitat [a Brussel·les, cada barri, conegut com a comuna, té els seus propis representants], molts joves tenen “un replegament identitari, religiós”.\nEn declaracions a la televisió RTL, l’alcaldessa va admetre que “no hi ha hagut polítiques per afavorir la integració”, en un barri on gairebé el 30% de la població és estrangera, majoritàriament marroquina. I, tanmateix, el titular d’Interior, Jan Jambon, no està per integracions: “Farem neteja a Molenbeek”, va dir. El ministre va lamentar en una entrevista a la cadena VTM que la lluita contra el terrorisme hagi funcionat en altres ciutats del país, però en canvi hagi fracassat a Molenbeek, i que ara hi ha un “problema gegant”. Per això, es va comprometre a elaborar un programa específic. “Que el [govern] federal s’interessi per Molenbeek és bo”, va positivar-ho Schepmans. Més escèptica es va mostrar una resident: “Ara fan promeses, i això està molt bé, però sempre passa igual. Es preocupen al principi i després tornem a estar com abans”.\nSigui com sigui, segons el ministre de l’Interior francès, Bernard Cazeneuve, els atacs de París es van planejar des de Bèlgica, precisament un dels països amb més joves que han viatjat a Síria per sumar-se a la jihad, uns 500.\nS’haurien pogut evitar els atemptats terroristes a París?


malgratcomunicacio.cat - Portal multimèdia de l'Ajuntament de Malgrat de Mar - L'Ajuntament presenta el projecte de remodelació del Passeig Marítim aquest divendres al Centre Cultural\n16-05-2018 / 11:24:35\n16-05-2018 / 12:19:42\nLa regidora d'Urbanisme, Mireia Castellà, ha explicat que l'empresa que ha fet la modificació del projecte inicial, aprovat el desembre de 2013, és qui farà la presentació i explicarà com ha quedat la proposta per remodelar el Passeig Marítim. L'actual govern ha volgut introduir canvis com l'ampliació de l'àmbit d'actuació, incorporant més trams de carrers perpendiculars fins als punts inclosos en el projecte d'obertura de l'Avinguda de Barcelona.\nCastellà ha detallat que el projecte inclou el tancat de tot el traçat de la via del tren, un carril per a bicicletes de doble sentit i el desplaçament de les terrasses dels bars i els restaurants, que en un principi s'anaven a col·locar a la part central, tocant als vials, i finalment es passaran al costat de la façana.\nLa regidora també ha explicat que s'han reubicat els espais verds i s'han incorporat unes zones per col·locar els contenidors i poder realitzar així el porta a porta amb els comerços. "Al tram final del Passeig, que tampoc estava incorporat a l'anterior projecte, es modificarà la rotonda que existeix actualment per una ovalada, per facilitar el canvi de sentit en direcció Santa Susana i Malgrat de Mar", ha afegit.\nMireia Castellà ha avançat que es canviaran els materials de construcció que es faran servir i es modificarà el mobiliari urbà i el tipus d'arbrat. Per tant, no es col·locaran palmeres de punta a punta del Passeig, tal i com es preveia en el projecte del 2013, sinó que s'aprofitaran una trentena de palmeres que hi ha actualment així com magnòlies, pins i oliveres. La regidora d'Urbanisme ha explicat que els efectes del morrut sobre les palmeres en els darrers anys ha fet canviar la tipologia d'arbres que s'hi plantaran.


22 coses que potser no sabríeu sobre les 'noies Gilmore' - Article\nNoies Gilmore, que comptava amb una parella jove mare-filla que vivia en una petita ciutat on tothom semblava parlar un quilòmetre per minut, va començar a emetre's al WB el 2000. Set anys de referències de la cultura pop i drama familiar més tard, va acabar la seva carrera a The CW el 15 de maig de 2007— fa 10 anys avui. Tot i que tornaria gairebé una dècada després a través de Netflix, aquí hi ha 22 coses que potser no sabríeu sobre la sèrie original.\n1. L'espectacle es va inspirar en un viatge que va dur a terme la creadora Amy Sherman-Palladino.\nEl viatge la va portar per la petita ciutat de Washington, Connecticut, on es va allotjar en una fonda. 'Estem passant amb cotxe i la gent disminueix la velocitat dient:' Perdoneu, on és el pegat de carbassa? ', Va recordar. 'I tot és verd i la gent surt, i parla. I vam anar a un sopar, tothom es coneixia i algú es va aixecar, van caminar darrere del taulell i van prendre el seu propi cafè perquè la cambrera estava ocupada ”. Al cap de 24 hores, havia elaborat l'espectacle i havia escrit part del diàleg del pilot.\n2. Alex Borstein va ser elegit originalment com a Sookie.\nVa haver de rebutjar el paper a causa del seu treballMadTV. Tot i així, va acabar fent algunes aparicions com l’arpista Drella. Borstein també està casat amb Jackson Douglas, que va acabar interpretant al Jackson que va sortir amb Sookie al programa.\n3. Liza Weil, que va interpretar París, va provar originalment una audició per a la part de Rory.\nLi van dir que, si es recollia el programa, Amy Sherman-Palladino tenia una idea d’una part que volia escriure específicament per a Weil. Al principi va lluitar amb la part, dient que 'feia por ser una noia jugadora i malvada'.\n4. Alexis Bledel no havia actuat mai abans de ser repartida.\nAbans que interpretés a Rory, l'únic paper de Bledel era un extra sense acreditar a Wes AndersonRushmore. Era una estudiant de la NYU que feia de model a temps parcial quan va decidir provar sort i provar l’espectacle. Altres feines que sol·licitava aleshores: cambrera i censalista.\n5. Keiko Agena, que interpretava Lane, tenia 27 anys quan es va estrenar el programa.\nAixò fa que sigui només sis anys més jove que Lauren Graham (Lorelai), tot i que els seus personatges tenien una diferència d’edat de 16 anys.\n6. La partitura la va compondre el famós compositor Sam Phillips.\nVa ser el marit i coproductor de Sherman-Palladino, Daniel Palladino, qui va pensar acostar-se a Phillips. Els Palladinos havien utilitzat algunes de les seves cançons com a espais reservats al pilot abans que sortís a l'aire. Així que van decidir contactar amb Phillips, que va acceptar.\n7. Una de les característiques de l’espectacle era la conversa ràpida.\nLa producció es va haver d’ajustar completament per adaptar-se a aquest estil de diàleg. Normalment, una pàgina d’un guió representa un minut de temps de pantalla. Però perNoies Gilmorescripts, una pàgina tenia entre 20 i 25 segons. També hi va haver menys primers plans que en programes amb ritme regular, i sovint tornaven a rodar escenes per perdre uns pocs segons de temps.\n8. El repartiment no sempre va entendre les referències de la cultura pop, però ho van seguir.\nVa dir BledelEntertainment Weeklyque 'hauríem de buscar-los pel nostre compte normalment. No hi havia explicacions escrites al guió '. Graham va recordar que Bledel li va preguntar qui eren els Waltons i va pensar: 'Sóc tan vell'.\n9. Al final de la primera temporada, Lorelai va rebre 1.000 margarides grogues com a part d’una proposta de matrimoni.\nPerò el tret va requerir moltes més flors que això. 'Mil margarides grogues en realitat sona molt', va dir Sherman-PalladinoAQUELL', Però quan poses mil margarides grogues en una habitació gran, com el nostre plató, és com una disposició de taula. Tres o quatre vegades vam haver de tornar la gent a buscar margarides grogues. Crec que vam acabar amb les margarides grogues a la costa oest ”.\n10. L'alumne de Chilton, Brad Langford, va desaparèixer cap al final de la segona temporada durant bona part de la tercera temporada.\nEl seu personatge va explicar la seva absència dient que havia estat protagonistaAl bosca Broadway. Resulta que no va ser gaire extens: Adam Wylie, que va interpretar a Brad, en realitatteniahe estat protagonitzant aquest programa durant aquest temps.\n11. Sherman-Palladino va escriure Jess al programa perquè Lorelai i Luke tinguessin una altra raó per no sortir encara.\n'Tractem amb dues persones que, si només obrien els ulls i es miraven la taula, es dirien:' Oh, tu, ets tu ', va dir. 'Així que quan jugueu a aquest joc, heu de trobar obstacles que siguin reals per posar-los'.\n12. Una temporada després que Jess va aparèixer per primera vegada al programa, es va parlar d’un spin-off per al seu personatge.\nL'episodi de la tercera temporada 'Here Comes the Son' va ser una mena de pilot de l'espectacle, que s'hauria anomenatCercle de vent. Però el BM va trobar que era massa car rodar a Venice Beach, on hauria tingut lloc l'espectacle.\n13. Les escenes preferides de Graham per rodar eren els sopars de divendres a la nit.\nSobretot quan van participar Kelly Bishop, que va interpretar a Emily, discutint amb ella. Però els brots eren llargs, amb diversos angles de càmera i, segons ella, 'el menjar sempre era terrible'.\n14. A la cinquena temporada, Norman Mailer va fer un cameo per a l'episodi, 'Norman Mailer, I'm Pregnant!'\nOriginalment, el guió sol·licitava un autor conegut. Li van demanar a Mailer, que inicialment va dir que no fins que el programa va demanar al seu fill que participés també. Segons Mailer, “els vaig dir que no podia memoritzar cap línia; havia de ser improvisació. El més difícil era haver de repetir les coses una vegada i una altra ”.\n15. Una altra estrella inesperadaNoies Gilmore: Sebastian Bach de Skid Row.\nVa tocar el company de banda de Lane, Gil. Com aconseguiria el concert? Va dir: 'Quan vaig rebre la trucada, em deia:' Teniu el número de telèfon adequat? 'Volien una' estrella del rock 'per [interpretar] el guitarrista [de la banda de Lane] i [el director de càsting va veure jo a] VH1'sM’encanta la dècada dels 70. '\n16. El 2006, Sherman-Palladino i Palladino van anunciar que no tornarien al programa durant la setena temporada.\nVan publicar un comunicat que deia: 'Malgrat els nostres millors esforços per tornar i garantir el futur deNoies Gilmoredurant els pròxims anys, no vam poder arribar a un acord amb l'estudi i, per tant, marxem quan caduquin els nostres contractes al final d'aquesta temporada '. Més tard, Sherman-Palladino explicaria que estava especialment frustrada perquè la xarxa The CW no permetés a la parella contractar més escriptors.\n17. David Rosenthal va prendre el relleu com a productor executiu a l'última temporada.\nDel nou concert, va dir: 'Vaig passar un any fantàstic l'any passat treballant amb Amy i Dan, i ella va ser increïblement solidària, i em va dir des del principi que era una possibilitat clara que seguiria endavant. estar executant el programa. Quan em va portar a principis de l’any passat, aquesta era una de les coses que em va dir. Ella em va portar com a productora executiva per aquest motiu '.\n18. Graham també va rebre un paper de productor en l'última temporada.\nSegons Scott Patterson, que va interpretar a Luke, hi havia un ambient molt diferent al plató després que Sherman-Palladino marxés. Va dir: “Hi havia una mica més de marge de maniobra en la forma en què es van formar les coses. Els actors van tenir més aportacions que en els sis anys anteriors ”.\n19. Graham va sol·licitar que es fessin canvis al guió del final de la sèrie.\nVa pensar que l'episodi era 'massa lleuger'. Rosenthal la va escoltar i va trobar la manera de donar a més personatges un moment per brillar.\n20. Després de quedar clar que l’espectacle no continuaria més enllà de la temporada set, es va plantejar un spin-off amb Rory.\nGraham havia dit oficialment als productors que no tornaria, però va discutir la possibilitat de produir un programa sobre Rory. Finalment, van considerar que tot era massa complicat.\n21. Sherman-Palladino té les seves pròpies idees sobre com s’hauria d’acabar la història de Gilmore.\nEl 2009, va dirEntertainment Weekly, “Volia coses diferents per a Rory. Volia que seguís un altre tipus de camí ... [anés] en la seva pròpia aventura, cosa que suposo que va fer. [En realitat] no he vist la temporada passada, però en vaig sentir parlar d'altres persones '.\n22. Sherman-Palladino tenia quatre paraules previstes per a les paraules finals de l'espectacle.\nPerò encara no ha revelat aquestes paraules. Ella ha dit: 'Em sembla que ara deixaré caure la gent perquè està molt construït. ‘De debò? Per això esperàvem tots aquests dotze anys? Bé, moltes gràcies. ’”\n5 personatges famosos que pateixen d'aviofòbia (i 1 que abans)\n9 aficions victorianes que semblen estranyes avui\nLes 10 millors pel·lícules d'acció de Netflix ara mateix\nquè passa si caus en lava


VÍDEO | La cadena Arte deixa en evidència el judici del procés independentista\nBarcelona. Divendres, 12 d'abril de 2019. 18:43\nActualitzat Divendres, 12 d'abril de 2019. 18:48\nLa cadena franco-alemanya Arte ha deixat en evidència el judici del procés, per la presència que hi té el partit ultra Vox i el doble joc que hi fa. Després de constatar la presència d'aquesta formació política en el judici com a acusació, cosa que seria impossible a Alemanya o a França, recorda que en acabar el mateix jurista se'n va a fer mítings atacant els independentistes catalans.\n"Quan el jurista deixa el tribunal, és per continuar en un míting, on fa de la crisi catalana el cavall de batalla del seu partit", descriu amb evident estranyesa, en referència a Javier Ortega Smith. I afegeix imatges d'un míting on Ortega Smith assegura que posaran els independentistes a la presó, mentre el públic crida "Puigdemont a prisión".\nArte detalla que "la qüestió catalana eclipsa tots els altres temes" pel mateix interès dels partits espanyols. El programa segueix Isabel Díaz, candidata del PP a la comunitat de Madrid, i la posa d'exemple. "Tot i que Catalunya està a 600 quilòmetres del Madrid, el programa del PP està focalitzat en la crisi catalana", subratlla.\nLa cadena explica que, coincidint amb aquesta consagració de Catalunya com a referent del debat polític, a molts balcons de Madrid hi pengen banderes espanyoles com a reacció, i que també porten aquests símbols els ajudants de la candidata del PP. "L'amenaça independentista és molt forta a Catalunya", assegura un d'ells.\nLa cadena detalla també com el president a l'exili, Carles Puigdemont, ha d'intervenir en els mítings a través d'una connexió televisada, i hi "manté la independència de Catalunya com a únic programa electoral". Afegeix que per als independentistes els presos són també un argument central, i que se'n fan referències a cada míting.\nParlament El drama d'Arrimadas que ho explica tot (segons un analista de dades) El Nacional


O FESTES, SORTIDES I COLÒNIES ~ ESCOLA ÍTACA, Vilanova i la Geltrú\nL’àrea de coneixement del medi natural, social i cultural té com a finalitat proporcionar a l’alumnat els coneixements i les eines per ubicar-se en l’entorn on viu, per aprendre a habitar-lo, a respectar-lo i a millorar-lo. Pretenem que els nens i les nenes coneguin, entenguin i opinin sobre els aspectes del seu entorn. L’aprenentatge ha de ser contextualitzat sempre que sigui possible, doncs és la pròpia experiència viscuda la que permet a l’alumnat assolir els aprenentatges de forma més significativa. Tant les sortides com les colònies ens permeten treballar alguns dels continguts d’aquesta àrea de forma pràctica, entrant en contacte amb el tema d’estudi.\nDe la mateixa manera, ens plantegem el coneixement del nostre entorn cultural a partir de la celebració d’algunes de les seves festes més populars: la castanyada, el nadal, el carnaval i la diada de Sant Jordi.\nD’altra banda celebrem diades significatives que tenen relació amb aspectes bàsics del nostre projecte educatiu: la pau, la dona, la no-violència.\nPRINCIPIS EDUCATIUS i NOF (normes d'organitació i ...\nCANTADA DE NADALES A CANABLAU TV


marfanta.com: Carta de la PDE a la ministra Tejerina sobre els incompliments del nou Pla Hidrològic\nCarta de la PDE a la ministra Tejerina sobre els incompliments del nou Pla Hidrològic\nTORTOSA (Baix Ebre).- La Plataforma en Defensa de l'Ebre (PDE) ha enviat aquest dimarts una carta a la ministra d'Agricultura, Alimentació i Medi Ambient, Isabel Garcia Tejerina, on l'adverteixen de les prevaricacions en què poden incórrer aprovant, aquest dimecres, al Consejo Nacional del Agua (CNA), la revisió del Pla Hidrològic de l'Ebre (PHE). La Unió Europea (UE) ha enviat al govern espanyol un 'EU Pilot', la correspondència prèvia al procediment d'infracció, on es reconeix que el cabal ambiental establert al pla no és suficient per garantir "el bon estat ecològic" del delta de l'Ebre ni inclou mesures per protegir-lo. El vot negatiu de la PDE estarà representat aquest dimecres al CNA per tres ONG's estatals.\nEn la missiva enviada per la PDE, aquest dimarts, a la ministra d'Agricultura i Medi Ambient, Isabel Garcia Tejerina, es demana la "reconducció" de l'actual PHE perquè incompleix diverses directrius europees en el marc d'aigües. Avisen la ministra que aquests reiterats incompliments, no corregits tot i els advertiments i recomanacions de la Comissió Europea, podrien bloquejar els fons europeus per actuacions agrícoles i ambientals.\nLa plataforma recorda que el PHE incrementa en 465.000 hectàrees de regadiu, les 950.000 existents. Com ha apuntat la portaveu Susanna Abella, es tracta d'una xifra desmesurada i desproporcionada que suposa més de 67% de l'ampliació de regadius que preveuen, en total, tots els plans de conca de l'estat espanyol, 685.000 hectàrees de nou reg. També la majora dels nous embassaments estan previstos a la conca de l'Ebre. En concret, es preveu 56 obres de nova regulació i embassaments d'un centenar previstos.\nJustament la missiva recorda a Tejerina l'EU Pilot, la correspondència que la Unió Europa envia prèvia a un procediment d'infracció, que el govern espanyol va rebre al mes de juliol on es qüestionen una desena de punts del PHE que s'aconsella revisar. La PDE ha destacat que aquests documents demostrem que la Comissió Europea, a diferència del que va passar amb el primer Pla de conca de l'Ebre, esta vigilant i seguint de prop tot el procediment de revisió del PHE. A més, Abella ha destacat que aquest document certifica que des de Brussel·les s'han tingut en compte les denúncies que s'han presentat contra el pla i sobretot ha remarcat que qüestioni el cabal ambiental que estableix el PHE i exigeixi mesures de protecció per al delta de l'Ebre.\n"La CE diu -al govern espanyol- que han d'aplicar el principi de precaució, i per nosaltres veureu plasmat en un document és un gran avenç i el ministeri no pot fer cas omís", ha assegurat Abella. "La no protecció d'aquests espai, un pla de conca que no esta bé, pot tenir greus conseqüències econòmiques per a molta gent. Continuarem denunciant i si no arriben fons europeus, no serà per les denuncies, serà perquè no fan la feina ben feta", ha afegit.\nEl Consejo Nacional del Agua no permet la participació d'entitats "regionals" i, per tant, la PDE no pot assistir-hi. El vot negatiu el traslladaran i el faran constar les tres entitats ecologistes que hi participaran i amb les qual, la setmana passada, membres de la PDE, van consensuar a Madrid una postura comuna. Són WWF Adena, Ecologistes en Acció, i Seo Bird Life.\nUn cop superat el tràmit del CNA, s'obre un termini fins al 22 de desembre perquè sigui aprovada la revisió del PHE pel Consell de Ministres. Abans passarà pels serveis jurídics i el Consell d'Estat. El govern espanyol l'ha d'aprovar abans d'acabar l'any per no perdre els fons europeus. El pla definitiu ha d'arribar a Bussel·les al març de 2016. / Via Canal 21 Ebre


Allotjaments al servei del teu benestar | Catalunya.com\nInici Cuida't Allotjaments al servei del teu benestar\nEstàs planejant la propera escapada relaxant? A més a més dels balnearis i centres de 'wellness', a Catalunya hi ha una àmplia oferta d'allotjaments que ofereixen tractaments de salut i bellesa, disposen d'instal·lacions modernes amb centres spa, piscines climatitzades, gimnàs, circuit hidrotermal, sauna...Pots organitzar l'estada completament a mida, tant si viatges en parella i vols una opció més romàntica, com si ho fas amb la família o els amics, i fins i tot si prepares una activitat d'empresa per alliberar tensions.Tria l'allotjament de Catalunya que millor s'adapti a tu, tornaràs a casa renovat i ple d'energia.\nhttp://www.bergaresort.com\tBerga Resort és un centre de muntanya amb vistes al Pedraforca. Un complet circuit termal, una amplíssima carta de tractaments i unes instal·lacions esportives de primer nivell configuren la seva oferta.\nhttp://www.hotelelcastell.com\tLa zona Wellness del Castell de Ciutat inclou una piscina coberta, una piscina a l’aire lliure, una sala de fitness, jacuzzi exterior, sauna, bany de vapor, saló de bellesa, pediluvi, quatre cabines d’estètica, sala de cromoteràpia i zona de relax.\nhttp://www.parador.es/es/paradores/parador-de-vielha\tEl Parador de Vielha està situat dalt d’un turó a l’entrada de Vielha, des del qual es contempla la bellesa de l’entorn i de la capital de l’Aran. És un establiment de luxe amb un espectacular menjador circular i un ampli jardí amb vistes a la vall.\nhttp://www.elrefugiodearan.com\tEs Termes deth Refugi és la proposta perfecta per recuperar l’energia i la vitalitat. Una ocasió única per gaudir de massatges i tractaments adaptats a les necessitats de cadascú segons les estacions de l’any, per optimitzar els beneficis de l’organisme i eliminar tensions.\nhttp://www.hoteltorremirona.com\tEl TorreMirona Golf & Spa Resort és un hotel de 4 estrelles que disposa de serveis excel·lents d’allotjament, restauració i wellness. Es pot triar entre una de les magnífiques habitacions o un dels luxosos apartaments dels quals disposa l’establiment, ubicat a l’Alt Empordà i amb camp de golf propi.\nhttp://www.hotelterraza.com\tL'Spacesens de l’Hotel Terraza de Roses és un refugi de salut, bellesa i benestar. L’establiment també destaca en oferta gastronòmica a través del restaurant La cuina d’en Norat, on s’elaboren uns plats fets amb productes de primera qualitat i de proximitat. Disposen d’una excel·lent carta de vins.\nhttp://www.rocblanchotels.com\tL’hotel Termes Montbrió és l’únic balneari situat a la Costa Daurada. Es tracta d’un gran complex que inclou un hotel de 214 habitacions, un modern centre termal i un jardí botànic de 4 hectàrees.\nhttp://www.explorespa-lmra.es\tLe Méridien Ra Beach Hotel & Spa és un resort de luxe que ofereix els serveis de l’Explore Spa, Kids Club, creatives sales de reunions i casaments a peu de platja. Disposa de quatre restaurants: DO, La Taula, Grill de la Piscina i Beach Club, tots relacionats amb el mar. També es pot predre una copa davant del mar al Longitude Bar.\nhttp://www.aquahotel.com\tL’Hotel Onabrava Wellness & Spa ofereix un nou concepte de benestar, salut i bellesa distribuït en quatre ambients: zona spa, gimnàs amb maquinària d’última generació, piscina d’aigua salada climatitzada i tractaments d’estètica i massatges. A la piscina exterior, a l’estiu, s’imparteixen classes d’aiguagim.\nhttp://www.hotel-colon.net\tLa combinació perfecta entre els beneficis de l’aigua de mar i la utilització terapèutica de les aigües de Caldetes, aigües mineromedicinals de milers d’anys d’història. Més de 200 metres quadrats de modernes instal·lacions amb quatre espais diferenciats dedicats a la salut, la bellesa i el benestar.\nhttp://www.somlom.com\tAquest allotjament del Montseny està dissenyat per al descans i el relax. Construït amb fusta natural, es manté mitjançant energies renovables. Disposa d’un centre de benestar amb sauna, acupuntura, osteopatia, zero balancing, shiatsu, massatges, homeopatia holística, fisioteràpia i psicoteràpia. Totes les teràpies són aplicades per professionals titulats.\nhttp://www.montanyahotel.com\tL’Hotel Serhs el Montanyà Resort & Spa està construït amb pedra i fusta natural i té tots els ingredients per acollir els qui busquen pau. No només destaca pel seu entorn natural sinó també per les instal·lacions, l’espectacular zona wellness i la gastronomia, moderna però casolana.\nhttp://www.hotelartsbarcelona.com/es/Spa-Lujo-Barcelona\tTocar el cel amb les mans és possible en aquest luxós spa de l’Arts, perquè està situat al pis més alt, el 43, i la panoràmica de Barcelona és preciosa. L’oferta de tractaments naturals de bellesa i salut és de les millors de la ciutat. Tothom en pot gaudir, perquè el massatge de 25 minuts té un preu assequible.\nhttp://www.h10hotels.com\tL’H10 Marina Barcelona és un hotel singular per l’àmplia gamma de serveis que ofereix, entre els quals destaca el Despacio Spa Centre, la terrassa Skyline amb piscina a la planta superior, el servei Privilege Exclusive Rooms and Services i la gastronomia d’autor.\nRecursos (5) Què estàs buscant?\nVendrell, el / El principal atractiu de la població són les platges de sorra fina, com les del Francàs, Coma-ruga o Sant Salvador. La capital del Baix Penedès és la ciutat natal del gran violoncel·lista de renom internacional Pau Casals, les petjades del qual es poden seguir a la seva casa-museu, a la casa nadiua i a l’església parroquial del Salvador Transfigurat, on va començar a tocar. Un altre fill il·lustre de la localitat és Àngel Guimerà, de qui també hi ha la Casa-Museu Ángel Guimerà. Igualment, el Vendrell disposa del Museu Deu, la Fundació Apel·les Fenosa i el Museu Arqueològic. Aquest municipi és un important nus de comunicacions (cruïlla d’autopistes, de carreteres i de línies ferroviàries a l’agregat de Sant Vicenç de Calders), qualitat que li ve de lluny, perquè la Via Augusta ja passava pel terme.\nBenifallet / El tram de l'Ebre entre Xerta i Miravet ofereix, en passar per Benifallet, un dels paisatges més encisadors del riu. I és que la natura distingeix aquest municipi envoltat de tarongers amb espais de gran bellesa. El camí de les coves (un espai que barreja l’aigua i la pedra amb formacions úniques), la serra de Cardó (la muntanya invisible, mig amagada entre altres serres, amb un ecosistema molt verge) i la via verda (un paratge salvatge de gran encant) són només una part de les sorpreses que ens ofereix el municipi.\nCaldes de Malavella / Les aigües termals constitueixen la principal riquesa de Caldes de Malavella, tal com indica l’escut del municipi, on una noia es banya dins una tina amb una caldera d’argent a cada costat. La presència d’activitat geotèrmica al subsòl ha donat lloc a aigües bicarbonatades, sòdiques i clorurades que brollen a seixanta graus, i ha permès la construcció de termes, un espai per al descans i el benestar personal. Els romans, que ja van saber apreciar-ne el valor, van anomenar la vila Aquae Caldae i van construir un gran balneari sobre Sant Grau. Avui dia hi ha diversos centres termals que exploten les aigües. Al terme també podrem gaudir d’un valuós patrimoni medieval, amb espais com el poblat de Caulers o el castell de Malavella.\nSant Hilari Sacalm / Sant Hilari de Sacalm, la vila de les cent fonts, és coneguda arreu pel patrimoni hídric: les seves aigües abasteixen algunes de les marques d’aigua mineral més prestigioses, atretes per les propietats medicinals dels seus dolls. Aquestes fonts són precisament la destinació de moltes de les nombroses rutes naturals que discorren pel terme, que en són un atractiu ineludible. Entre les seves coves secretes i muntanyes de granit s’amagava el famós bandoler Serrallonga, a qui la vila dedica anualment la festa Torna en Serrallonga!, que vesteix de barroc i bandolerisme el terme cada setembre. També és rellevant el Via Crucis Vivent, una tradició de més de 300 anys d’història que ha estat declarada d’Interès Turístic Nacional.\nSanta Coloma de Farners / La capital de la Selva es troba situada en una zona verda plena d’espessos boscos, entre el Montseny i les Guilleries. Les aigües del municipi tenen una gran riquesa medicinal, que hi ha propiciat l’establiment de diversos balnearis termals. Santa Coloma de Farners ofereix aquest patrimoni a través d’un itinerari que inclou el balneari i les seves fonts, i que, juntament amb la ruta de les deu ermites, constitueix una de les bases del seu atractiu turístic. La ciutat és coneguda també per ser el bressol de Salvador Espriu, un dels més cèlebres poetes catalans contemporanis.


Antiblavers / Pujada Independentista al Montdúver -La Safor-\n"Les lleis són com les teranyines, ja que si quelcom indefens o insignificant cau en elles, l’atrapen amb força, però si alguna cosa gran hi cau, trenca el parany i escapa."\nAnacarsis (600 a.C.)\n» Pujada Independentista al Montdúver -La Safor-\n#1 18-12-2008 15:08:17\nPujada Independentista al Montdúver -La Safor-\nMilitants d'Estat Català d'origen valencià hem organitzat aquest acte que anunciem a continuació:\n#2 18-12-2008 15:25:09\nRe: Pujada Independentista al Montdúver -La Safor-\nMolt bon acte!! Així és com deuria ser, tots els independentistes junts, sense distincions. És una llástima que jo no podré anar-hi . Qui vaja que s'ho passe molt be!!\n#3 18-12-2008 18:19:24\nDoncs si que és una llàstima, Grau_Gandia.\nHaguera estat una bona ocasió per conéixer-nos alguns foraires d'Antiblavers.\nJa hi hauran més actes on puguem coincidir.\n#4 19-12-2008 01:51:00\nEi, jo no descarte anar-hi! Em sembla una idea excel·lent!\n#5 19-12-2008 20:59:59\nEls valencians estem massa espanyolitzats.\nCal que recuperem l'orgull i la iniciativa per portar les regnes del nostre destí com a poble.\nIndependència JA !!\n#6 20-12-2008 12:13:18\nTranqui republica, la gent catalano-valenciana som un prodigi de supervivència. L'història ja ens ha portat moltes ocasions de desaparèixer, desmoralitzar-nos, eliminar-nos i aqui estem MILENARIS.\n#7 31-12-2008 16:41:43\nVos penge un missatge que hem penjat al Racó Català informant sobre les novetats de la Pujada:\nMalgrat estar en dates sempre complicades, la cosa ha anat molt be i l'assistència de ben segur desbordarà en molt les nostres previssions inicials.\nUs faré un petit resum de les gestions fetes els darrers dies pels que estem bellugant la iniciativa i dels resultats obtinguts.\nUs avanço però que la cosa, pel nombre de gestions diferents que s'ha hagut de fer i, sobretot, perquè la iniciativa s'ha difós lliurement des de diversos fronts alhora, ha estat complicadeta de coordinar (i ho serà d'explicar).\nCom veureu els resultats fan que hagi valgut molt la pena la feina feta.\nPel que fa a organitzacions polítiques hem contactat amb la gent de Bloc Nacionalista Valencià, Esquerra Republicana del País Valencià, CUP, Estat Valencià i República Valenciana.\nLa resposta ha estat bona en tots els casos i us en faig un petit resum a sota organització per organització ja que, en haver-se implicat diferents grups locals de la comarca de La Safor, seria complicat resumir-ho en conjunt.\n*Bloc i Bloc Jove de Tavernes de la Valldigna:\nAcudirà a la pujada un grup de gent seva, tant d'adults com de joves. Des de la direcció del Bloc de Tavernes ens han ajudat molt a contactar amb gent de la zona i a difondre l'acte.\n* Bloc de Simat de la Valldigna:\nAcudirà a l'acte un grup de gent seva. Ens han ajudat molt a difondre l'acte sobretot a través del correu intern de la Valldigna Digital on l'han difós l'acte anuncian-lo pel seu compte animant a tothom a acudir.\n* Bloc de Xeraco\nAcudirà a l'acte un grup de gent seva. La gent del Bloc de Xeraco ens han ajudat molt des del principi a establir contactes per la comarca i a difondre l'acte. Ara no tenen la web actualitzada però, en la propera actualització, ens han dit que anunciaran la pujada.\n* Bloc Jove de Gandia\nAcudira a l'acte un grup seu i ens han ajudat a difondre'l. Per les darreres dades que tenim sembla ser que s'afegeixirà al seu grup gent del Bloc Jove de la Marina Alta.\n* Bloc Xeresa-Bloc de Benifairó de la Valldigna\nEls alcaldes de Benifairó i de Xeresa ens han comentat que aquesta data ho tenen un pel complicat però de tota manera han estat molt amables i ens ha comentat que tractaran de difondre la pujada entre els seus militants. Pensem que a Benifairó per exemple aquell mateix dia organitzen un ciclocross amb la qual cosa els resulta complicada la cosa.\n* Bloc Jove de la ciutat de València\nAcudira a l'acte un grup de gent seva (molts d'ells raconaires) Ens han ajudat a establir contacte amb gent i a difondre la pujada i s'han oferit, a més, a dur, des de la ciutat de València fins el punt de trobada, a gent independentista que tingués problemes de transport.\nEsquerra Republicana del País Valencià:\nA l'acte acudirà gent d'ERPV d'altres llocs i ens han ajudat tant a difondre l'acte com a establir contactes a la zona. Des d'ERPV es canalitzarà l'assistència a la trobada sobretot a través de la implicació directa d'ERPV la Safor.\n* ERPV La Safor-ERPV Simat de la Valldigna\nEsquerra de Simat s'ha implicat molt estretament en l'acte i, el dia 4, organitza un esmorzar previ a les 09 h 30' al Trinquet de Simat des de on, posteriorment, aniràn a afegir-se a la pujada independentista.\nEn formar part ERPV del equip de govern de l'Ajuntament de Simat ens han demanat que, un cop sortim del punt de trobada a la gasolinera de Tavernes de la Valldigna i anant camí de Barx, ens conviden a aturar-nos un moment a un punt emblemàtic de la comarca i del municipi de Simat.\nAixí doncs, amb la gent d'ERPV de la Safor ens trobarem al Monestir de Nostra Senyora de la Valldigna lloc des d'on s'incorporaran al grup. Per a fer-ho no ens cal modificar el pla i els horaris previsto anunciats al cartell de la pujada.\nEl monestir de Nostra Senyora de la Valldigna, una joia del nostre patrimoni monumental medieval:\nMés dades del monestir: http://turisme.simat.org/index.php?id=4&pr=2\n* CUP Barxeta\nEls companys de la CUP de Barxeta organitzen un acte a la tarda al seu poble i, per aquesta raó, no podran asistir al dinar. De tota manera tractaran de venir un grup seu a la pujada i ens han ajudat a difondre l'acte. Es trobaran amb nosaltres a la Drova.\n* CUP València\nDes del col.lectiu que tracta d'organitzar una CUP a la ciutat de València ens han ajudat a difondre l'acte i acudirà algun dels seus membres al punt de trobada.\nPodeu trobar la notícia de l'acte a la seva web:\nEstat Valencià s'ha sumat a la iniciativa i s'ha adherit a la trobada mitjançant un comunicat a la seva web:\nhttp://estatvalencia.blogspot.com/2008/ … da-al.html\nDes de República Valenciana ens han dit que intentaran acudir a la pujada i, un dels seus membres, ens ha ajudat a difondre la notícia a través de la web d'Anna Notícies:\nhttp://annanoticies.com/2008/12/21/un-v … re-barres/\nLa iniciativa de fer la pujada fou d'un militant d'EC nascut a Xeraco que viu a Barcelona (el raconaire "No Tinc Rei"), a ella ens aferirem altres militants per organitzar-la (el raconaire "cuc" etc...) o com ara jo que tinc mitja familia originària de la Valldigna. El nostre partit actualment no actua políticament al País Valencià i, per respecte al sentit unitari de l'acte i a les altres organitzacions del país que treballen a la zona dia a dia, malgrat recolzar l'acte i haver-lo impulsat, preferim acudir-hi com uns més i amb el respecte amb que ho faria un convidat.\nAcudim a la pujada des de diferents llocs del Principat en uns quants cotxes i, en la mesura en que sigui possible, acostarem al punt de trobada a gent del Principat que hi vulgui acudir i no tingui transport i també els proporcionarem allotjament a dos apartaments que farem servir per allotjar-nos la nit abans.\nLa notícia de la pujada l'hem difós a través de la nostra web:\nhttp://estat-catala.net/webnova-index/i … ;Itemid=39\ni n'hem parlat abastament al nostre fòrum:\nhttp://estat-catala.editboard.com/forum … -t5127.htm\nPel que fa a entitats culturals hem establert contacte amb:\nCom he comentat més amunt, desde l'ajuntament de Simat hem rebut suport a la iniciativa a través del grup de govern pertanyent a ERPV i el Bloc.\nLa notícia de la pujada ha estat difosa a través del web de l'Ajuntament:\nAcudirà un grup seu des de Gandia. Cal dir que, del Casal Jaume I de Gandia, ens han ajudat molt ja de bon principi a establir contactes a la zona i a difondre la notícia de la trobada.\nPodeu trobar-la a la seva web:\nhttp://fundaciocasal.blogspot.com/2008/ … tdver.html\nAquests companys estaran fora aquestes dates i no podran asistir, de tota manera pel que sembla no es descarta que algun d'ells ho podés fer amb el grup de gent del Casal Jaume I de Gandia o del Bloc de Gandia. Ens ho han de confirmar encara. Aquests companys han difós la notícia de la pujada publicada al web del Casal Jaume I de Gandia a través del seu blog:\nhttp://agenda-is.blogspot.com/2008/11/1 … -anys.html\nCentre Excursionista de Xeraco\nEls companys del Grup Excursionista de Xeraco acudiuran amb un grup que, despres de fer l'ascensió al Montdúver a peu des de Xeraco, per la cara de mar, es trobaran amb nosaltres al cim a l'hora convinguda.\nGrup de Muntanya la Valldigna\nDes del grup de Muntanya la Valldigna s'ha difós l'acte entre tots els seus associats a través de la seva llista de correu. Manca encara acabar-ho de concretar però segurament acudirà un grup de gent seva.\nDiaris la Valldigna Digital-Valldigna.cat\nLa notícia ha estat difosa a través de la Valldigna Digital sobretot autoritzant-nos a usar el seu grup de correu de Google per a difondre l'acte entre 700 persones adherides. Per problemes tècnics a la web la notícia s'ha difós a través de www.valldigna.cat.\nProjecte el Camí.\nDes d'aquesta associació que promou la creació d'un camí de sanderisme que recorri els punts més emblemàtics de tots els Països Catalans també s'afegeixen a la proposta. De moment ho fan des de la Plana, es molt possible que vingui gent seva també des de la Marina i des del Principat (el Vallès Oriental)\nPels qui no conegueu aquesta iniciativa us deixo l'enllaç al web de El Camí:\n[center]Miquelets del Regne de València\nAlgun dels seus membres acudirà a la trobada. Encara hem d'acabar-ho de concretar.\nFundació Elisenda de Montcada-Valldigna Som i Serem\nAquests companys ens han ajudat a difondre l'acte a través del seu mailing.\nAltres entitats amb les que ens hem posat en contacte i que, per raons de agenda, no podran estar amb nosaltres tot i no descartar que alguns dels seus membres acudeixi, son: La gent del Club Excursionista Montdúver, la gent del CEMEX-Club Excursionista de Xeresa, i la gent de l'Ecomuseu Vernissa Viu.\nS'ha fet tot el possible per difondre l'acte. La notícia ha estat difosa també per:\nhttp://latafanera.cat/historia/pujada-i … gener-2009\nhttp://huubs.imente.com/search?query=di … mp;lang=ca\ni a través de diferents fòrums com ara els de:\nhttp://www.antiblavers.info/forum/viewt … action=new\nhttp://independencia.losforos.es/foro/v … aa2360352d\nhttp://www.valencianisme.com/forums/vie … php?t=3750\nhttp://neopatria.editboard.com/neoptria … r-t963.htm\ni creant un esdeveniment al Facebook:\nhttp://www.facebook.com/event.php?eid=4 … amp;ref=mf\nA hores d'ara, a través del Facebook, 28 persones s'han afegit a la pujada i 51 persones diuen que potser hi assistiran\nEl que ens caldria saber seria:\n- el nombre de persones que vindran amb cadascú i si es quedaran a dinar o no.\n- si tenen problemes de transport fins el punt de trobada (o d'allotjament la nit anterior) que creguin qiue els podrem ajudar a resoldre.\n- a ser possible un número de telèfon de contacte si creuen que es podran retrassar o poden sorgir problemes a l´hora d'afegir-se al grup al punt de trobada.\nMoltes gràcies a tots en nom de tots els que estem bellugant aquest acte!\n#8 31-12-2008 22:03:57\nMagnífic, no em puc creure que tanta gent tan diversa s'haja apuntat. Un pas important cap a la unitat del nacionalisme i l'abandó de les capelletes, un dels mals crònics del nacionalisme valencià.\n#9 02-01-2009 06:17:48\nboa! pensaba que no es terminaba! flipe amb la difusió que s'ha montat!!\nA veure el temps que fa!\n#10 11-01-2009 18:53:35\nMalgrat la pluja i la boira espesa al cim del Montdúver al final ens hem aplegat prop de 50 persones i tot ha anat de puta mare.\nAlgunes de les fotos que es van fer.\nEsmorzant al trinquet de Simat:\nEl monestir de la Valldigna:\nAcabant de pujar els últims metres del cim del Montdúver:\nDalt de tot del Montdúver:\nMenjant la paelleta a Barx:\nGràcies a tots i totes les que vau participar a l'acte !!\nTambé gràcies als què ens vau donar suport.\n#11 12-01-2009 00:05:20\nquina bona pinta !! segur q us ho veu passar d p. m!!!!!!!\n#12 12-01-2009 14:27:21\nSi Palamós. Va estar molt bé. De fet va venir gent del Maresme i L'Empordà. Pràcticament veïns teus !!


El cafè s'ha refredat - El Caliu d' El•la\n18/02/2019 02/03/2019 El.la\nHe deixat la porta del bar oberta perquè fa molta calor i a aquesta hora, quan el sol encara no s’acaba de despertar, l’aire que entra és fresquet i alleugera una mica l’ambient sufocant d’aquest estiu.\nSamba entra caminant molt lentament, amb el telèfon a la mà, les celles arrufades i els llavis fermament tancats. Té el cap a una altra banda. Sense esperar que m’ho demani, li poso un cafè ben calent al davant. Molt carregat i sense sucre. Com a ell li agrada.\nEl saludo com cada dia. Ell, amb un fil de veu, emet un so gutural, curt i fluix i fa un mínim gest amb el cap sense apartar la vista de l’aparell. No li dono conversa com faig sempre. Li llegeixo a la cara que avui no està per orgues\nS’asseu a la cantonada més allunyada de la barra, amagat darrera la màquina escurabutxaques, al racó on hi deixo la premsa del dia. Deixa el telèfon sobre el diari, alineat amb els seus ulls per no perdre’n detall.\nEs treu les ulleres i es posa una barnilla a la boca mentre amb la mà dreta es frega el front com si volgués treure’n alguna cosa que li pesa molt a dins.\nPassats uns segons el seu telèfon emet una vibració que el sobresalta. S’encén la pantalla . Deixa les ulleres al costat del cafè. Amb una mà tecleja un codi per poder llegir el missatge i tot seguit, amb l’altra mà, es frega les celles i el front altra vegada.\nTé els ulls fixats a la pantalla i s’està mossegant els llavis. Sigui el que sigui el que hi ha llegit, no pot ser gaire bo. Encara no ha tocat el cafè. Conec el client des de fa molt de temps i això només indica que alguna cosa no va bé.\nSamba és un home actiu, decidit i molt enèrgic. El cafè de cada matí li desperta la xerrola. Les converses amb ell sempre són molt interessants i divertides. És un home intel·ligent. Com a mi m’agraden. Però avui Samba està inactiu, molt pensatiu, no parla i es mou lentament. No goso molestar-lo. Demà , quan torni li preguntaré com està.\nEl cafè s’ha refredat sense que Samba se n’hagi adonat. S’aixeca. Em mira fixament i em diu: – No el puc salvar.\nSurt del bar igual com ha entrat.\nPrevious Fugint de l’infern\nNext Al parc d’atraccions


Surgrimpi: de gener 2012\nPorto un munt de temps sense sortir, i no és pas per falta de ganes... ni d'ocasions! Però una organització nefasta ha jugat un munt de males passades... i sembla que seguirà! Finalment, amb en Pep hem fet una escapada de tarda, cronòmetre en mà, no sigui que el cap de setmana torni a sortir granota i que, com a mínim, em pugui treure el mono!\nEnfilem cap a Can Jorba, on hi ha penya al nou sector del Manantial. Però nosaltres enfilem cap a l'Odio Africano. Allà comencem par la via #18, la de més a la dreta (6a). És una via ben guapa, majoritàriament d'anar fent, però amb alguns passos on cal mirar-s'ho. Acaba anant per un llom de roca dins la canal i sembla que té continuació per la paret de la dreta.\nBaixant d'aquí, ens posem a la Aresta (6b). L'inici és suau fins a sota el sostret on la via canvia de banda, creuant l'aresta. Aquí hi ha alguns passets on ja s'ha de tibar més. Després encara ens trobem amb uns passos de finura que Déu n'hi do. La roca és bona, però hi ha alguna llastra que seria dubtosa si no fos perquè ja hi ha passat molta gent, i se suposa que ja hauria caigut, jeje.\nTornant hem fet una visita al Manantial, on ens hem posat a la més senzilla, Liquenatus (6a). El nom és escaient, donat que té un tram amb la roca recoberta d'una capa negra. A més, hi ha un xic de terra en alguns llocs, però a banda d'això és prou bona. La via va de moviments relativament llargs sobre els forats justos. Es deixa fer, però no s'hi val a badar. Sembla que hi ha un intent d'allargar la via uns metres. Probablement per això la reunió no té cadena sinó una baga entre xapes.\nFent la Liquenatus.\nAquí ja hem estat sols i la tarda no ha donat més de sí perquè encara hi ha feines per fer!\nPublicat per Petrus a 22:21 1 comentari: